LIETUVOS RESPUBLIKOS DRAUDIMO PRIEŽIŪROS KOMISIJA

N U T A R I M A S

DĖL DRAUDIMO BROKERIŲ ĮMONĖS VEIKLOS LICENCIJAVIMO TAISYKLIŲ PATVIRTINIMO

2004 m. balandžio 20 d. Nr. N-43

Vilnius

Vadovaudamasi Lietuvos Respublikos draudimo įstatymo (Žin., 2003, Nr. 94-4246) 145 straipsnio 6 dalimi, Lietuvos Respublikos draudimo priežiūros komisija nutaria:

1. Patvirtinti Draudimo brokerių įmonės veiklos licencijavimo taisykles (pridedama).

2. Nustatyti, kad veikiantys draudimo brokeriai, ketinantys pertvarkyti savo veiklą pagal Lietuvos Respublikos draudimo įstatymo (Žin., 2003, Nr. 94-4246) nuostatas ir tapti draudimo brokerių įmonėmis, privalo kreiptis ir gauti licenciją draudimo brokerių įmonės veiklai pagal Draudimo brokerių įmonės veiklos licencijavimo taisykles iki 2004 m. gruodžio 31 d. Jei per šį terminą veikiantys draudimo brokeriai negauna licencijos draudimo brokerių įmonės veiklai, Lietuvos Respublikos draudimo priežiūros komisija panaikina leidimų draudimo brokerio veiklai galiojimą.

3. Pripažinti netekusiais galios:

3.1. Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimą Nr. 1 „Dėl Leidimų draudimo brokerių veiklai išdavimo tvarkos ir Leidimo draudimo brokerio veiklai formos patvirtinimo (Žin., 1996, Nr. 114-2646);

3.2. Valstybinės draudimo priežiūros tarnybos prie Finansų ministerijos valdybos 1998 m. sausio 21 d. nutarimą Nr. 11 „Dėl Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimo Nr. 1 „Dėl Leidimų draudimo brokerių veiklai išdavimo tvarkos ir Leidimo draudimo brokerio veiklai formos patvirtinimo“ dalinio pakeitimo ir papildymo“ (Žin., 1998, Nr. 9-232);

3.3. Valstybinės draudimo priežiūros tarnybos prie Finansų ministerijos valdybos 1998 m. sausio 21 d. nutarimą Nr. 12 „Dėl draudimo brokerio akcininkų sąrašo pateikimo“ (Žin., 1998, Nr. 9-233);

3.4. Valstybinės draudimo priežiūros tarnybos prie Finansų ministerijos valdybos 1998 m. sausio 29 d. nutarimą Nr. 26 „Dėl draudimo brokerio vadovo kandidatūros tvirtinimo“ (Žin., 1998, Nr. 12-301);

3.5. Valstybinės draudimo priežiūros tarnybos prie Finansų ministerijos valdybos 1998 m. balandžio 14 d. nutarimą Nr. 102 „Dėl draudimo brokerio buveinės adreso pasikeitimo“ (Žin., 1998, Nr. 38-1034);

3.6. Valstybinės draudimo priežiūros tarnybos prie Finansų ministerijos valdybos 1998 m. gegužės 12 d. nutarimą Nr. 153 „Dėl Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimo Nr. 1 „Dėl Leidimų draudimo brokerių veiklai išdavimo tvarkos ir Leidimo draudimo brokerio veiklai formos patvirtinimo“ dalinio pakeitimo ir papildymo“ (Žin., 1998, Nr. 46-1291);

3.7. Valstybinės draudimo priežiūros tarnybos prie Finansų ministerijos valdybos 1998 m. lapkričio 24 d. nutarimą Nr. 376 „Dėl Valstybinės draudimo priežiūros tarnybos prie Finansų ministerijos valdybos 1998 m. sausio 29 d. nutarimo Nr. 26 „Dėl draudimo brokerio vadovo kandidatūros tvirtinimo“ dalinio pakeitimo“ (Žin., 1998, Nr. 104-2891);

3.8. Valstybinės draudimo priežiūros tarnybos prie Finansų ministerijos valdybos 1999 m. gruodžio 28 d. nutarimą Nr. 407 „Dėl Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimo Nr. 1 „Dėl Leidimų draudimo brokerių veiklai išdavimo tvarkos ir Leidimo draudimo brokerio veiklai formos patvirtinimo“ dalinio pakeitimo ir papildymo“ (Žin., 2000, Nr. 1-33);

3.9. Valstybinės draudimo priežiūros tarnybos prie Finansų ministerijos valdybos 2000 m. gegužės 2 d. nutarimą Nr. 128 „Dėl Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimo Nr. 1 „Dėl Leidimų draudimo brokerių veiklai išdavimo tvarkos ir leidimo draudimo brokerio veiklai formos patvirtinimo“ dalinio pakeitimo ir papildymo“ (Žin., 2000, Nr. 37-1048);

3.10. Valstybinės draudimo priežiūros tarnybos prie Finansų ministerijos valdybos 2001 m. sausio 16 d. nutarimą Nr. 6 „Dėl Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimo Nr. 1 „Dėl Leidimų draudimo brokerių veiklai išdavimo tvarkos ir Leidimo draudimo brokerio veiklai formos patvirtinimo“ papildymo“ (Žin., 2001, Nr. 6- 83);

3.11. Valstybinės draudimo priežiūros tarnybos prie Finansų ministerijos valdybos 2001 m. gruodžio 11 d. nutarimą Nr. 264 „Dėl Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimo Nr. 1 „Dėl Leidimų draudimo brokerių veiklai išdavimo tvarkos ir Leidimo draudimo brokerio veiklai formos patvirtinimo“ dalinio pakeitimo“ (Žin., 2001, Nr. 106-3842);

3.12. Valstybinės draudimo priežiūros tarnybos prie Finansų ministerijos valdybos 2001 m. gruodžio 11 d. nutarimą Nr. 272 „ Dėl Valstybinės draudimo priežiūros tarnybos prie Finansų ministerijos valdybos 1998 m. sausio 21 d. nutarimo Nr. 12 „Dėl draudimo brokerio akcininkų sąrašo pateikimo“ dalinio pakeitimo“ (Žin., 2001, Nr. 106-3850);

3.13. Valstybinės draudimo priežiūros tarnybos prie Finansų ministerijos valdybos 2003 m. rugsėjo 9 d. nutarimą Nr. N-349 „Dėl Valstybinės draudimo priežiūros tarnybos prie Finansų ministerijos valdybos 1996 m. lapkričio 18 d. nutarimo Nr. 1 „Dėl Leidimų draudimo brokerių veiklai išdavimo tvarkos ir leidimo draudimo brokerio veiklai formos patvirtinimo“ pakeitimo“ (Žin., 2003, Nr. 87-3975).

4. Nustatyti, kad:

4.1. Draudimo brokerių įmonės veiklos licencijavimo taisyklių nuostatos dėl valstybės rinkliavos sumokėjimo įsigalioja priėmus atitinkamus Lietuvos Respublikos Vyriausybės 2000 m. gruodžio 15 d. nutarimo Nr. 1458 „Dėl valstybės rinkliavos objektų sąrašo, šios rinkliavos dydžių ir mokėjimo ir grąžinimo tvarkos patvirtinimo“ (Žin., 2000, Nr. 108-3463) pakeitimus;

4.2. Draudimo brokerių įmonės veiklos licencijavimo taisyklių nuostatos dėl Europos bendrovių įsigalioja nuo 2004 m. spalio 8 d.

LIETUVOS RESPUBLIKOS

DRAUDIMO PRIEŽIŪROS

KOMISIJOS PIRMININKAS	EDVINAS VASILIS-VASILIAUSKAS

PATVIRTINTA

Lietuvos Respublikos

draudimo priežiūros komisijos

2004 m. balandžio 20 d. nutarimu Nr. N-43

DRAUDIMO BROKERIŲ ĮMONĖS VEIKLOS LICENCIJAVIMO TAISYKLĖS

I. BENDROSIOS NUOSTATOS

1. Draudimo brokerių įmonės veiklos licencijavimo taisyklės (toliau – Taisyklės) nustato licencijos draudimo brokerių įmonės veiklai išdavimo, atsisakymo išduoti, galiojimo sustabdymo, galiojimo sustabdymo panaikinimo ir galiojimo panaikinimo tvarką bei draudimo brokerių įmonės veiklos sąlygas.

2. Šiose Taisyklėse vartojamos sąvokos:

Licencija draudimo brokerių įmonės veiklai – Lietuvos Respublikos draudimo priežiūros komisijos (toliau – Priežiūros komisija) išduotas dokumentas, patvirtinantis, kad asmuo turi teisę verstis draudimo tarpininkavimo veikla ir kita Lietuvos Respublikos draudimo įstatymo (Žin., 2003, Nr. 94-4246) leidžiama draudimo brokerių įmonei vykdyti veikla.

Pareiškėjas – asmuo (asmenys), kuris (kurie) kreipiasi į Priežiūros komisiją dėl licencijos draudimo brokerių įmonės veiklai išdavimo.

Kitos šiose Taisyklėse vartojamos sąvokos atitinka Lietuvos Respublikos draudimo įstatyme (toliau – Draudimo įstatymas) vartojamas sąvokas.

3. Licencija draudimo brokerių įmonės veiklai (toliau – licencija) išduodama:

3.1. steigiamai akcinei bendrovei, uždarajai akcinei bendrovei ar Europos bendrovei;

3.2. po juridinių asmenų reorganizavimo veiksiančiai naujai akcinei bendrovei, uždarajai akcinei bendrovei ar Europos bendrovei, ketinančiai vykdyti draudimo brokerių įmonės veiklą;

3.3. akcinei bendrovei, uždarajai akcinei bendrovei ar Europos bendrovei, keičiančiai vykdomos veiklos rūšį į draudimo brokerių įmonės veiklą.

4. Licencija išduodama neribotam laikui.

5. Licencija išduodama tik konkrečiai draudimo brokerių įmonei, ji negali būti perleista kitam asmeniui.

II. LICENCIJĄ IŠDUODANTI INSTITUCIJA IR JOS ĮGALIOJIMAI

6. Licenciją išduoda, atsisako išduoti, sustabdo jos galiojimą, panaikina galiojimo sustabdymą ir panaikina galiojimą Priežiūros komisija, vadovaudamasi Draudimo įstatymu, šiomis Taisyklėmis ir kitais teisės aktais.

III. DOKUMENTAI, KURIŲ REIKIA LICENCIJAI GAUTI

7. Pareiškėjas privalo Priežiūros komisijai pateikti prašymą išduoti licenciją.

8. Kartu su prašymu pateikiami šie dokumentai ir rašytinė informacija:

8.1. draudimo brokerių įmonės įstatai, steigimo sutartis (aktas). Šie dokumentai pateikiami prieš juos teikiant notarui;

8.2. nustatyto turinio ir formos draudimo brokerių įmonės verslo planas (šių Taisyklių 1 priedas);

8.3. nustatytos formos draudimo brokerių įmonės steigėjų ar akcininkų sąrašas (šių Taisyklių 2 arba 3 priedas);

8.4. Priežiūros komisijos nustatyta informacija apie draudimo brokerių įmonę kontroliuojančius asmenis, šioje įmonėje dalyvaujančias įmones, kontroliuojančių juridinių asmenų bei dalyvaujančių įmonių priežiūros, kolegialių valdymo organų narius ir vadovą (pateikiama užpildyta anketa, kurios forma patvirtinta Priežiūros komisijos 2004 m. sausio 13 d. nutarimu Nr. N-4 „Dėl pritarimo asmenų kandidatūroms tvarkos ir fizinio bei juridinio asmens anketų formų patvirtinimo“ (Žin., 2004, Nr. 12-370));

8.5. Priežiūros komisijos nustatyta informacija apie draudimo brokerių įmonės priežiūros, kolegialių valdymo organų narius ir administracijos vadovą (pateikiama užpildyta anketa, kurios forma patvirtinta Priežiūros komisijos 2004 m. sausio 13 d. nutarimu Nr. N-4 „Dėl pritarimo asmenų kandidatūroms tvarkos ir fizinio bei juridinio asmens anketų formų patvirtinimo“);

8.6. dokumentai, patvirtinantys, kad draudimo brokerių įmonė turi profesinės civilinės atsakomybės draudimą;

8.7. dokumentai, patvirtinantys, kad draudimo brokerių įmonės įstatinis kapitalas visiškai apmokėtas;

8.8. dokumentai ir (ar) informacija apie pinigų ar turto, kuriuo apmokėtas draudimo brokerių įmonės įstatinis kapitalas, kilmę;

8.9. dokumentai, įrodantys valstybės rinkliavos už licencijos draudimo brokerių įmonės veiklai išdavimą sumokėjimą;

8.10. ketinamų įdarbinti (išrinkti ar paskirti) draudimo brokerių sąrašas, nurodant jų vardus ir pavardes, bei jų raštiškus sutikimus dirbti (būti išrinktais ar paskirtais) toje draudimo brokerių įmonėje.

9. Jei draudimo brokerių įmonės steigėjas yra juridinis asmuo, papildomai turi būti pateikta:

9.1. steigėjo – juridinio asmens registravimo pažymėjimo ar kito jį atitinkančio dokumento nuorašas;

9.2. steigėjo – juridinio asmens paskutinių metų finansinė atskaitomybė. Ši nuostata netaikoma, jei steigėjas nėra steigiamą draudimo brokerių įmonę kontroliuojanti ar joje dalyvaujanti įmonė.

10. Kai juridinis asmuo arba juridiniai asmenys reorganizuojami į naują juridinį asmenį – draudimo brokerių įmonę ar kai akcinė bendrovė, uždaroji akcinė bendrovė ar Europos bendrovė keičia vykdomą veiklą, papildomai turi būti pateikta:

10.1. reorganizavimo sąlygos, sprendimas reorganizuoti juridinį asmenį ar keisti jo veiklos rūšį;

10.2. kiekvieno juridinio asmens registravimo pažymėjimo ar kito jį atitinkančio dokumento nuorašas, ankstesnės veiklos aprašymas, paskutinių metų finansinė atskaitomybė;

10.3. Priežiūros komisijos nustatytos formos informacija apie kiekvieną juridinį asmenį kontroliuojančius asmenis, jame dalyvaujančias įmones (pateikiama užpildyta anketa, kurios forma patvirtinta Priežiūros komisijos 2004 m. sausio 13 d. nutarimu Nr. N-4 „Dėl pritarimo asmenų kandidatūroms tvarkos ir fizinio bei juridinio asmens anketų formų patvirtinimo“);

10.4. duomenys apie kiekvieno juridinio asmens mokesčių sumokėjimą (pažymos iš atitinkamų valstybės institucijų) bei skolas kreditoriams.

11. Priežiūros komisijai pateikiami dokumentai turi atitikti Bendruosius reikalavimus Lietuvos Respublikos draudimo priežiūros komisijai pateikiamiems dokumentams, patvirtintus 2004 m. sausio 13 d. Priežiūros komisijos nutarimu Nr. N-3 (Žin., 2004, Nr. 12-369).

IV. PATEIKTŲ DOKUMENTŲ NAGRINĖJIMAS IR TERMINAI

12. Per 4 mėnesius nuo prašymo išduoti licenciją ir visų tinkamai įformintų dokumentų, nurodytų šiose Taisyklėse, pateikimo dienos Priežiūros komisija priima sprendimą dėl licencijos išdavimo ir apie tai raštu praneša pareiškėjui.

13. Sprendimas išduoti licenciją įforminamas Priežiūros komisijos nutarimu.

V. IŠDUODAMŲ LICENCIJŲ REGISTRAVIMAS IR INFORMACIJOS APIE LICENCIJAS SKELBIMAS

14. Išduotos licencijos registruojamos licencijų registravimo žurnale, kurio formą tvirtina Priežiūros komisijos pirmininkas.

15. Licencijų registravimo žurnale įrašoma:

15.1. licencijos numeris;

15.2. licencijos turėtojo rekvizitai (pavadinimas, teisinė forma, kodas, buveinė);

15.3. licencijos išdavimo data;

15.4. licencijos galiojimo sustabdymo data ir pagrindas;

15.5. licencijos galiojimo sustabdymo panaikinimo data ir pagrindas;

15.6. licencijos galiojimo panaikinimo data ir pagrindas.

16. Priežiūros komisija apie licencijos išdavimą, jos galiojimo sustabdymą, galiojimo sustabdymo panaikinimą, licencijos galiojimo panaikinimą skelbia „Valstybės žinių“ priede „Informaciniai pranešimai“.

17. Priežiūros komisija pagal Juridinių asmenų registro nuostatus praneša Juridinių asmenų registrui apie licencijos išdavimą, jos galiojimo sustabdymą, galiojimo sustabdymo panaikinimą ar licencijos galiojimo panaikinimą.

VI. ATSISAKYMAS IŠDUOTI LICENCIJĄ

18. Priežiūros komisija atsisako išduoti licenciją tuo atveju, jei yra bent vienas Draudimo įstatymo 146 straipsnio 2 dalyje nurodytas pagrindas.

VII. LICENCIJUOJAMOS VEIKLOS SĄLYGOS, LICENCIJŲ TURĖTOJŲ TEISĖS IR PAREIGOS

19. Draudimo brokerių įmonė veikia vadovaujantis Draudimo įstatymu ir kitais teisės aktais.

20. Draudimo brokerių įmonė privalo:

20.1. Pasikeitus draudimo brokerių įmonę kontroliuojantiems asmenims, joje dalyvaujančioms įmonėms per 5 darbo dienas nuo pasikeitimo pateikti Priežiūros komisijai:

20.1.1. raštą, kuriame nurodomi pasikeitimai;

20.1.2. Priežiūros komisijos nustatytą informaciją apie draudimo brokerių įmonę kontroliuojančius asmenis, šioje įmonėje dalyvaujančias įmones, kontroliuojančių juridinių asmenų bei dalyvaujančių įmonių priežiūros, kolegialių valdymo organų narius ir vadovą (pateikiama užpildyta anketa, kurios forma patvirtinta Priežiūros komisijos 2004 m. sausio 13 d. nutarimu Nr. N-4 „Dėl pritarimo asmenų kandidatūroms tvarkos ir fizinio bei juridinio asmens anketų formų patvirtinimo“);

20.1.3. nustatytos formos draudimo brokerių įmonės akcininkų sąrašą (šių Taisyklių 3 priedas).

20.2. Pasikeitus draudimo brokerių įmonės akcininkams, išskyrus nurodytus 20.1 punkte, per 5 darbo dienas nuo pasikeitimo pateikti Priežiūros komisijai:

20.2.1. raštą, kuriame nurodomi pasikeitimai;

20.2.2. nustatytos formos draudimo brokerių įmonės akcininkų sąrašą (šių Taisyklių 3 priedas).

20.3. Pasikeitus draudimo brokerių įmonės priežiūros ir (ar) valdymo organų nariams per 5 darbo dienas nuo pasikeitimo pateikti Priežiūros komisijai:

20.3.1. raštą, kuriame nurodomi pasikeitimai;

20.3.2. Priežiūros komisijos nustatytą informaciją apie draudimo brokerių įmonės priežiūros, kolegialių valdymo organų narius ir administracijos vadovą (pateikiama užpildyta anketa, kurios forma patvirtinta Priežiūros komisijos 2004 m. sausio 13 d. nutarimu Nr. N-4 „Dėl pritarimo asmenų kandidatūroms tvarkos ir fizinio bei juridinio asmens anketų formų patvirtinimo“).

20.4. Pasibaigus profesinės civilinės atsakomybės draudimo sutarčiai per 5 darbo dienas nuo pasibaigimo raštu informuoti Priežiūros komisiją apie profesinės civilinės atsakomybės draudimo sutarties pratęsimą, atnaujinimą ar naujos sutarties sudarymą bei pateikti draudimo liudijimo (poliso) kopiją.

20.5. Pasikeitus draudimo brokerių įmonėje dirbantiems draudimo brokeriams ar pasikeitus dirbančių draudimo brokerių skaičiui per 5 darbo dienas nuo pasikeitimo raštu informuoti Priežiūros komisiją apie atleistus iš darbo ar priimtus į darbą draudimo brokerius ir (ar) draudimo brokerių skaičiaus pasikeitimus.

20.6. Įregistravus draudimo brokerių įmonę Juridinių asmenų registre ar pasikeitus draudimo brokerių įmonės įstatams per 5 darbo dienas nuo įregistravimo ar įstatų pakeitimų įregistravimo Juridinių asmenų registre apie įregistravimo faktą raštu informuoti ir pateikti Priežiūros komisijai įstatus ar pakeistus įstatus.

20.7. Pasikeitus draudimo brokerių įmonės buveinės adresui per 5 darbo dienas nuo pasikeitimo raštu informuoti Priežiūros komisiją apie naują draudimo brokerių įmonės buveinės adresą.

20.8. Teikti Priežiūros komisijai jos nustatytos formos statistinę, finansinę bei kitokią informaciją, reikalingą draudimo brokerių įmonių veiklos priežiūrai.

21. Licencijos originalas turi būti laikomas draudimo brokerių įmonės buveinėje. Struktūriniuose padaliniuose, esančiuose kitoje vietovėje negu draudimo brokerių įmonės buveinė, turi būti licencijos nuorašai.

22. Draudimo brokerių įmonė:

22.1. turi teisę verstis draudimo tarpininkavimo veikla ir kita Draudimo įstatymo leidžiama draudimo brokerių įmonei vykdyti veikla;

22.2. turi kitų teisės aktuose numatytų teisių.

VIII. LICENCIJŲ GALIOJIMO SUSTABDYMAS IR PANAIKINIMAS

23. Priežiūros komisija turi teisę sustabdyti licencijos galiojimą, jeigu yra Draudimo įstatymo 198 straipsnio 1 dalyje nurodyti pagrindai.

24. Licencijos galiojimo sustabdymas panaikinamas Priežiūros komisijos nutarimu išnykus pagrindui, dėl kurio jos galiojimas buvo sustabdytas.

25. Priežiūros komisija turi teisę panaikinti licencijos galiojimą, jeigu yra bent vienas Draudimo įstatymo 150 straipsnio 2 dalyje nurodytas pagrindas.

26. Sprendimas panaikinti licencijos galiojimą privalo būti išsamiai motyvuotas. Priežiūros komisija apie priimtą sprendimą ir jo motyvus privalo raštu pranešti draudimo brokerių įmonei.

IX. BAIGIAMOSIOS NUOSTATOS

27. Draudimo brokerių įmonė, praradusi licenciją, apie tai privalo paskelbti dienraštyje, platinamame visoje Lietuvos Respublikoje.

28. Draudimo brokerių įmonė, praradusi licenciją, privalo kreiptis į Priežiūros komisiją dėl licencijos dublikato išdavimo. Šiuo atveju draudimo brokerių įmonė pateikia:

28.1. prašymą išduoti licencijos dublikatą;

28.2. išsamų paaiškinimą apie licencijos praradimą;

28.3. skelbimo dienraštyje kopiją;

28.4. dokumentą, įrodantį, kad sumokėta valstybės rinkliava už licencijos dublikato išdavimą.

29. Draudimo brokerių įmonei, pateikusiai šių Taisyklių 28 punkte nurodytus dokumentus, Priežiūros komisija išduoda licencijos dublikatą su žyma „Dublikatas“.

______________

Draudimo brokerių įmonės

veiklos licencijavimo taisyklių

1 priedas

DRAUDIMO BROKERIŲ ĮMONĖS VERSLO PLANAS

1. Draudimo brokerių įmonės verslo planas turi būti detalus ir pagrįstas, parengtas 3 metų laikotarpiui.

2. Draudimo brokerių įmonės verslo plane turi būti nurodyta:

2.1. duomenys apie draudimo brokerių įmonę:

2.1.1. draudimo brokerių įmonės pavadinimas, buveinės adresas;

2.1.2. planuojama draudimo brokerių įmonės organizacinė struktūra, nurodant būsimus filialus ir atstovybes;

2.2. planuojamo verslo idėja;

2.3. numatomos vykdyti draudimo tarpininkavimo ir kitos Draudimo įstatymo leidžiamos draudimo brokerių įmonei vykdyti veiklos apibūdinimas:

2.3.1. numatomos atstovauti draudėjų, kitų asmenų grupės, jų poreikių analizė;

2.3.2. draudimo įmonės, kitų Europos Sąjungos valstybių narių draudimo įmonių filialai, užsienio valstybių draudimo įmonių filialai, perdraudimo įmonės, kitų Europos Sąjungos valstybių narių perdraudimo įmonių filialai, užsienio valstybių perdraudimo įmonių filialai, su kuriais numatoma bendradarbiauti;

2.3.3. veiklos teritorijos apibūdinimas;

2.3.4. rinkos ir konkurencijos sąlygų apibūdinimas;

2.3.5. draudimo brokerių įmonės pranašumų, trūkumų, galimybių ir grėsmių analizė;

2.4. planuojamos veiklos apimtys (nurodant metinius veiklos duomenis):

2.4.1. numatomų paslaugų apibūdinimas, šių paslaugų pasiūlos ir paklausos įvertinimas, paskirstymo kanalai;

2.4.2. prognozuojamas vykdant Draudimo įstatyme numatytą veiklą sudarytų sutarčių skaičius. Draudimo sutartys nurodomos pagal atskiras draudimo grupes;

2.4.3. tarpininkaujant pasirašytų draudimo įmokų dydžių pagal atskiras draudimo grupes prognozės ir pagrindinės šių prognozių prielaidos;

2.4.4. tarpininkaujant pasirašytų perdraudimo įmokų prognozės ir pagrindinės šių prognozių prielaidos;

2.4.5. gautų draudimo įmokų, mokėtinų draudikams, dydžių prognozė;

2.4.6. prognozuojami atlygių (komisinių ir pan.) už suteiktas paslaugas vykdant Draudimo įstatyme numatytą veiklą dydžiai;

2.4.7. planuojama užimti rinkos dalis pagal tarpininkaujant pasirašytas draudimo įmokas, išskiriant rinkos dalis pagal atskiras draudimo grupes, ir perdraudimo įmokas;

2.4.8. ketinamų įdarbinti draudimo brokerių sąrašas, nurodant jų vardus ir pavardes, bei draudimo brokerių skaičius, įvertinus planuojamos veiklos mastą;

2.5. prognozuojamas draudimo brokerių įmonės balansas (nurodant metinius veiklos duomenis);

2.6. prognozuojama draudimo brokerių įmonės pelno (nuostolių) ataskaita (nurodant metinius veiklos duomenis), kurioje turi būti papildomai nurodyta:

2.6.1. pardavimo pajamos, detalizuotos pagal pajamų struktūrą;

2.6.2. pardavimo savikaina, detalizuota pagal patirtas išlaidas, tenkančias suteiktoms paslaugoms;

2.6.3. veiklos sąnaudos, detalizuotos pagal patirtas išlaidas, susijusias su tipine įmonės veikla;

2.7. finansinės priemonės, skirtos pakankamam nuosavo kapitalo dydžiui palaikyti.

______________

______________